17 
Dr. HANKÓ BÉLA 
szemölcsös. A L. Balbis alsó korongján több részt nem is lehet meg¬ 
különböztetni, az abbaziai példányok korongjának alján ellenben még egy 
csipkés szélű szegély is van.“ 
„Van azonban a Quarnero Lepadogaster-é nek meg egy fontos bélyege, 
amelyet szándékosan hagytunk utoljára s ez az a bőrredő, amely a felső 
állkapocs karimáját alkotja. Ez a redő az állkapocs tövén és az orr hegyén 
a legvékonyabb s az utolsó harmada a legduzzadtabb. Felülről nézve a 
redő azt a benyomást kelti, mintha az alsó állkapocs volna.“ 
„Ennek a fajnak a tapadókészüléke szerkezetével együtt ez a bőrredő 
a legjellemzőbb morphologiai bélyege, a melynek alapján minden más 
Lepadogaster- fajtól meg lehet különböztetni.“ 
„Az Adriában élő Lepadogaster- faj vagy — mondjuk — alfaj le¬ 
írását még kiegészíthetjük azzal, hogy úszói képlete a következő : 
D. = 17—18.; P. = 17—20.; A. = 10. és V. = 4. A hasúszó elkor- 
csosult tüskesugarát egy példányon sem találtam meg. A branchiostegák 
száma 5. A tapogatók vörösek és faalakúan elágaznák. Ilyen tapogató 
mindegyik orrlyuk előtt kettő van. Az első tapogató igen kicsiny s a hátsó, 
nagyobbik tapogató tövén ül. Egyes példányokon erősebben fejlett, lapos 
és rajta kisebb ágak is láthatók, sőt egy példányé ketté is van osztva. 
A kisebb tapogató csak egyetlen egyénen hiányzik, de csökevénye azon 
is fölismerhető.“ 
Az élő állat fején két, néha három V-alaku sötét sáv van. 
„Az abbaziai példányok színezet tekintetében mindössze ennyire variálnak, 
a mi azt mutatja, hogy a Lepadogaster- félék színezete aligha ingadozik 
olyan tág határok között, mint egyes szerzők föltételezik.“ 
„A V-alakú sávok mögött két pávaszemfolt van, a melyek a konser- 
vált példányokon sötét lilásvörös szintiek.“ „A pávaszemfoltokat világos 
udvar veszi körül. Gonservált példányok alapszíne barnásvörös, Udránszky 
tanár szerint az eleveneké zöldesbarna. A testen szétszórva bizonytalan 
határú sötétvörös foltok vannak.“ 
A Magyar Nemzeti Muzeum ennek a fajnak a Quarneróból származó 
26 példányát őrzi. 
* 
J. Leidenerost hat in „Állattani Közlemények“, Zeitschrift der 
Zoolog. Section der Kgl. Ungarischen Naturwissensch. Gesellsch. Bd. XI. 
p. 132—143. (1912) eine im Quarnero (Nord-Adria) gefundene Lepado- 
gaster- Art ausführlich beschrieben, abgebildet und festgestellt, .dass diese 
Art mit keiner bis jetzt bekannten Lepadogaster- Art identißziert werden 
kann, er hat es jedoch unterlassen die Art zu benennen. Um dies nach¬ 
zuholen, will ich nun die erwähnte Art mit obigem Namen belegen. 
